rlitschk/wikidir huggingface dataset:
Kellerswiene an sik (Porcellionidae) sünd en Familie mank de Ornen vun de Kellerswiene (Isopoda). De Aarden, de hier tohören doot, könnt sik nich to en lüttje Kogel tohopenrullen, gegen de Rullkellerswiene (Armadillidiidae) over, de dat könnt. To düsse Familie weert 530 Aarden torekent. Se sünd up all Kontinente tohuse, man nich in de Antarktis. To düsse Familie höört 19 Geslechter to, unner Umstänn ok noch twee Geslechter mehr (Inchanga un Mahehia). Acaeroplastes Verhoeff, 1918 Agabiformius Verhoeff, 1908 Atlantidium Arcangeli, 1936 Brevurus Schmalfuss, 1986 Caeroplastes Verhoeff, 1918 Congocellio Arcangeli, 1950 Dorypoditius Verhoeff, 1942 Leptotrichus Budde-Lund, 1885 Lucasius Kinahan, 1859 Mica Budde-Lund, 1908 Pondo Barnard, 1937 Porcellio Latreille, 1804 Porcellionides Miers, 1877 Proporcellio Verhoeff, 1907 Soteriscus Vandel, 1956 Thermocellio Verhoeff, 1942 Tropicocellio Arcangeli, 1950 Tura Budde-Lund, 1908 Uramba Budde-Lund, 1908 [1] World catalog of terrestrial isopods (Isopoda: Oniscidea) — revised and updated version, Helmut Schmalfuss, 2003, in: Stuttgarter Beiträge zur Naturkunde, Serie A, Band 654, Siet =341 pp
Rullkellerswiene (Armadillidiidae) sünd en Familie in de Ornen vun de Kellerswiene (Isopoda). De Ruggen vun düsse Deerter is duchtig wölvt. Dat Achterlief is rund. An de Poten an't Achterlief hefft se längere Organe an sitten (Pseudotrachea). De Jungen hefft en Paar Been minner, as de Olen. Düsse Kellerswiene leevt meist up Land. Wenn se in Gefohr sünd, rullt se sik tohopen to en lüttjen Ball David Burnie (2001) - Animals, Dorling Kindersley Limited, London. ISBN 90-18-01564-4 (naar het Nederlands vertaald door Jaap Bouwman en Henk J. Nieuwenkamp).
Saanstermoor (hoochdüütsch Sandstedtermoor) is en lütten Oort in de Gemeen Hagen in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Saans. De Oort liggt in dat Moor von dat Siedland in Oosterstood. Na Oosten slütt sik de Oosterholter Geest an. Dat Water ut dat Rebeed flütt över Gravens na dat Saanster Sielfleet hen af. De Werser löppt veer Kilometer in’n Westen langs. In’n Noordoosten liggt dat Naturschuulrebeed Bargsmoor/Rechtenflethermoor. De Naveröörd sünd Rechtenflethermoor, Wittenbarg un Driftseth in’n Noordoosten, Grienenbargshusen, Kassbrook un Hagen in’n Oosten, Harmonie in’n Süüdoosten, Offenwardermoor in’n Süden, Offenwarden un Weersbe in’n Süüdwesten, Saans in’n Westen un Rechtenfleth in’n Noordwesten. Saanstermoor is as Moor-Anbo von Saans ut grünnt worrn. In de Franzosentied von 1810 bet 1814 hett de Oort to de Mairie Weersbe in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to’n Bezirk Noord-Oosterstood von dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Oort hett jümmer al to de Gemeen Saans tohöört, de
Harmonie betekent Harmonie, en Form von Ästhetik dör Eenklang, Harmonie, Form von düsse Ästhetik in de Musik, Harmonie, en Orchesterform, Harmonie, en Ensemble ut Blaasinstrumente ut Holt un Blick so as dat in dat 18. Johrhunnert begäng weer, Harmonia praestabilita, en Begreep ut de Metaphysik, Harmonie, Oort in de Gemeen Eitorf in’n Rhien-Sieg-Kreis, Noordrhien-Westfalen, Harmonie, Oort in de Gemeen Hagen in’n Landkreis Cuxhoben, Neddersassen, Harmonie, Bühn in Bonn, Harmonie-Sellschop, Kulturvereen in Meideborg, Harmonie, Kunzert- un Kungresszentrum in Heilbronn, Evangelienharmonie, eenheitliche Levensgeschicht von Jesus na de veer Evangelien, Passionsharmonie, eenheitliche Liedensgeschicht von Jesus na de veer Evangelien, Harmonie, Novelle von Eduard von Keyserling, Harmonie, as Denkmaal schuult Gebüüd in Kempten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Harmonie (hoochdüütsch Harmonie) is en lütten Oort in de Gemeen Hagen in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Hagen mit to. De Oort liggt op’n Rand von de Oosterholter Geest an’n Rand von dat Grienenbargsmoor un dat Hagener Königsmoor, de hier deep in de Geest rinreckt. Dat Water ut dat Rebeed flütt över Gravens na’n Indiekkanaal hen af. In’n Süden liggt dat Naturschuulrebeed Borner Moor. De Naveröörd sünd Grienenbargshusen in’n Noorden, Kassbrook un Hagen in’n Noordoosten, Dörphagen in’n Oosten, Wolsbuddel, Leernst un Neenhusen in’n Süüdoosten, Uthleer un Weersbermoor in’n Süüdwesten un Offenwardermoor un Saanstermoor in’n Noordwesten. De Harmonie is as Gasthuus an de Straat twüschen Hagen un Uthleer anleggt worrn. Eerst in dat 20. Johrhunnert sünd dor noch annere Hüüs boot worrn un de Harmonie is to en lütten Oort ranwussen. Ünner annern hett dat dor dat Klinkerwark Hagen un en Törfwark geven. De Oort hett vör 1885 to de Böörd Braamst von dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Oort hett jümmer al to de Gemeen Hagen tohöört. An’n 1. Januar 2014 is
Johann Wilhelm Jakob Bornemann (* 2. Februar 1766 in Garlä; † 23. Mai 1851 in Berlin) weer en plattdüütschen Schriever un Dichter. As Söhn vun en Koopmann in Garlä boren, keem Bornemann 1784 mit siene Familie na Berlin, wo he op dat Gymnasium zum Grauen Kloster güng. Vun 1794 an arbeidt he as Sekretär bi de königlich preußische Staatslotterie. Later weer he Direkter bi de Lotterie un harr vun 1806 an den Titel vun en Geheimen Sekretär. Vun 1801 an weer he bi de Berliner Singakademie vun Carl Friedrich Christian Fasch mit togang. Ok bi de Ledertafel vun Carl Friedrich Zelter weer he vun Anfang an mit dorbi. Bet 1814 harr he dat Leid över de Turnanstalt in Berlin, dat denn Friedrich Ludwig Jahn övernahmen hett. 1810 un 1816 kemen in twee Bänn siene Plattdeutsche Gedichte rut. 1844 hett he sik to Roh sett. De Humoristischen Jagdgedichte sünd eerst rutkamen nadem he doodbleven weer. He is de Vader vun den preußischen Justizminister Friedrich Wilhelm Ludwig Bornemann wesen. De Bornemannstraten in Berlin un Garlä sünd na em nöömt. Plattdeutsche Gedichte nach dem Willen des Verfassers herausgegeben von Bornemann. Berlin 1810 (MDZ, Google, Google) Plattdeutsche Gedichte. Erstes Bändchen. 2. Aufl., Berlin 1816
Adolf Bacmeister is de Naam von Adolf Bacmeister (1827–1873), düütschen Germanist un Schriever, Adolf Bacmeister (1882–1945), düütschen Mediziner. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Carl Rodenburg (* 17. Mai 1894 in Geestmünn; † 5. November 1992 in Graiwen) weer en düütschen Offzeer. He weer toletzt Generalleutnant in’n Tweten Weltkrieg. Rodenborg is 1894 as Söhn von Julie, borene Bade, un den Koopmann un Senater Carl D. Rodenburg in Geestmünn boren. Na dat Abitur 1912 is he to’n 1. Oktober 1913 as Eenjohrig-Freewilligen in dat 5. Badische Infanterie-Regiment Nr. 113 intreden un hett mit düt Regiment an’n Eersten Weltkrieg deelnahmen. To de Tied von de Kapitulatschoon harr he den Rang von en Oberleutnant. Na dat Enn von’n Krieg is he in de Riekswehr övernahmen worrn un weer ünner annern Kumpaniebaas in dat 14. (Badische) Infanterie-Regiment un Kummandör von dat 12. Infanterie-Regiment. Later, denn al in de Wehrmacht, weer he as Oberstleutnant Kummandör von’n Lehrstaff von de Infanterieschool Döberitz. An’n 15. Februar 1920 het he Maria Geissenberger freet, von de he an’n 13. Juli 1925 wedder scheed worrn is. An’n 22. September 1934 hett he denn Thekla Neminar (* 30. August 1899) freet. De beiden harrn een Dochter. In’n Tweten Weltkrieg hett he as Kummandör von dat Infanterie-Regiment 203 an’n Westfeldtog (1940) deelnahmen, ünner annern in’n Ruum Verdun un Toul. Mit düt Regiment weer he von 1941
Carl Heiligenstadt (* 8. Oktober 1860 in Geestmünn; † 5. Juni 1920) weer en düütschen Bankdirekter un Politiker. Heiligenstadt is 1860 in Geestmünn boren. He hett Staatswetenschoppen un Bueree an de Universitäten Leipzig, Berlin un Heidelberg studeert un 1884 sien Dr. phil. maakt. Vör dat Studium harr he al praktisch de Bueree kennenlehrt un na dat Studium hett Heiligenstadt in’n April 1888 anfungen för de Bank A. Busse & Co. A.G. to arbeiden. In’n Juli 1889 is he in de Direkschoon von de Disconto-Gesellschaft wesselt. An’n 1. April 1894 is he as Hülpsarbeider för statistische un volksweertschopliche Fragen in de Rieksbank beropen worrn un an’n 1. Oktober 1895 as Maat in dat Direktorium von de Prüüßsche Central-Genossenschaftskass. Heiligenstadt hett blangen annere lüttjere Arbeiden in Conrad un Schmoller jemehr Johrböker en Reeg gröttere Opsätz över Bankwesen, Bankpolitik un Hannelsbilanz schreven un de Schrift Die Preußische Central-Genossenschaftskasse, Jena 1897 rutbröcht. Von 1898 af an weer he Maat von’n Düütschen Rieksdag för den Wahlkreis Meideborg 6 (Wanzleben). He weer dor in de Natschonalliberale Partei. Sien Mandaat hett he an’n 5. Juli 1900 dalleggt. För em is denn Paul Schmidt nawählt worrn. Na’n Dood von Karl von Huene is he 1900 Präsident von de
Eric Richard Kandel (* 7. November 1929 in Wien) is en US-amerikaansch Neurowetenschapler vun öösterrieksch Herkunft. Hüm wurr in dat Johr 2000 de Nobelpries för Physiologie oder Medizin tospraaken. Eric Kandel wurr 1929 as tweet Söhn vun den Speelwarenhändler Hermann Kandel un de sien Fru Charlotte, borene Zimels, in Wien boren. De Familie hett an‘ Alsergrund, in den 9. Bezirk vun de Stadt, in de Severingasse 8 nich wiet vun dat Technologisch Gewerbemuseum, en höhgere technische School, wahnt. Nah den „Ansluss“ vun Öösterriek dör deNatschonalsozialisten 1938 harr Eric massive Probleme in‘ Olldag: In de Schollklass hett kien Kind mehr mit hüm, den Jöden snackt. 1939 muss Kandel mit sien Familie in de Vereenigt Staaten utwannern, wiel de Antisemitismus in Öösterriek levensbedrohlich wurrn weer. „Ich hatte Furcht davor, die Straße zu überqueren, aber ich ging mit meinem 14-jährigen Bruder über den Atlantik!“, hett he 2009 in dat düütsch Feernsehn seggt. Den Rest vun sien Grundschooltiet hett he up de Jeschiwa in Flatbush, en Stadtdeel vun New York verbrocht, bit he 1944 up de Erasmus Hall High School in Brooklyn wesselt is, wo he anfung, sück för Geschichte un Literatur to interesseeren. Dor wurr hüm as een vun twee Schölern, de ünner
Johann Jungblut, ok Johann Jungbluth (* 16. April 1860 in Saarburg; † 17. Dezember 1912 in Düsseldörp), weer en düütsch Landschapsmaler vun de Düsseldörper School. Jungblut weer tonächst as Kunstgewerbler bi de Firma Villeroy & Boch in Mettlach tätig. As Autodidakt hett he sück de Kunstmaleree aneegnet. 1885 truck he nah Düsseldörp, wo he de Rull vun en Eenzelgänger harrt hemm sall. Af 1889 wahn he in den Stadtdeel Pempelfort. In Düsseldörp wurr 1888 sien Söhn, de latere Bildhauer Emil Jungblut, boren. Ok de Maler Walter (1892–1941) un Hans Jungblut weern sien Söhns. Jungblut sien Maleree hett sück stark an olttnedderlannsch Vörbiller richt. Sien Spezialität wurrn impressionistisch malt, nebelige Winterlandschapen an nedderlannsch Gewässern bi deepstahn Sünn. Ok norweegsch Fjorde un wiedere Motive hett he faken in disse Aart un Wies malt. Eenige vun sien Biller hett he mit dat Pseudonym J. Sander betekent. Man vermoot ok, dat he ok achter dat Pseudonym J. Metzler stecken kunn. Ansicht von Gent, 1883 Moorlandschaft mit Birken, 1885 Abendliche Winterlandschaft, um 1885 Abendstimmung über einer Dorfstraße Winterabend vor einem holländischen Dorf Abendsonne über einem vereisten Flusslauf Herbstliche Niederrheinlandschaft mit Angler auf einem Kanal Winterabend (Bauersleute auf einer Dorfstraße im Abendrot) Zwei junge Reisigsammlerinnen im
Johann Friedrich Danneil (Johann Friedrich Dannehl; * 18. März 1783 in Calwe; † 20. Januar 1868 in Soltwedel) weer en düütschen Historiker. Danneil is 1783 as Söhn vun en Glasermeester in Calwe boren. Al in’t Öller vun twee Johren is he mit siene Familie na Soltwedel tagen. Dor möök he 1801 sienen Afsluss an de Latienschool vun Soltwedel, wat hüüt dat Friedrich-Ludwig-Jahn-Gymnasium is. Sien Vader harr nich dat Geld, em en Studium to betahlen, doch dör en Börgerstipendium vun de Stadt Soltwedel kunn he sien Studium vun de Theologie un de Spraken an de Universität Halle anfangen. 1804 harr he sien Studium trech un füng as Lehrer bi de Latienschool vun August Hermann Niemeyer in Halle an. Doch al in dat nächste Johr wessel he na de School in Soltwedel un arbeidt dor as Schoolmeester. Vun 1819 bet 1852 weer he de Rektor vun dat Gymnasium. Ok för dat Salzwedeler Wochenblatt hett he Artikels schreven. He höört blangen Christian Jürgensen Thomsen un Georg Christian Friedrich Lisch to de Begrünners vun dat Dreeperiodensystem, dat de fröhe Tiet vun den Minschen in Steentiet, Bronzetiet un Iesentiet indeelt. Danneil, de in siene Kinnertiet lang blots mit dat Plattdüütsche ut de Ooltmark to doon
Gao Xingjian (chineesch: 高行健|pinyin: Gāo Xíngjiàn}}; * 4. Januar 1940 in Ganzhou, Provinz Jiangxi) is en chineeschstämmiger Verteller, Översetter, Dramatiker, Speelbaas, Kritiker un Künstler mit franzöösch Staatsangehörigkeit. In dat Johr 2000 kreeg he den Nobelpries för Literatur. Gao Xingjian wurr an‘ 4. Januar 1940 in Ganzhou (Provinz Jiangxi) in‘ Osten vun China boren. Sien Vader weer Bankangestellter, sien Moder Amateurschauspelerin. Sie Moder hett hüm dorto brocht, dat he sück all fröh för dat Theater un de Schrieveree interesseren dee. 1962 legg he an dat Institut för Frömdspraaken in Peking en akademisch Examen in Franzöösch af. Wiels de Kulturrevolution (1966–1976) wurr he to dat Ümertrecken in en Lager schickt. Later wurr he för fiev Johr to Landarbeit in en Dörp schickt, wo he sien schrieverisch Tätigkeit stillkens weer upnehmen kunn. 1985 kreeg he en DAAD-Stipendium för en eenjohrig Arbeitsupenholt in Berlin un hett den Kunstsammler Franz Armin Morat kennen lehrt. Ebenso nehm he 1985 an dat West-Berliner Festival Horizonte Festival der Weltkulturen (Nr.3, 1985) deel. 1987 is he denn över Freiburg nah Paris översiedelt. Nah de blöödig Daalslahn vun de chineesch Studentenbewegung Anfang Mai 1989 up den Tian’anmen-Platz in Peking hett he dat Massaker in dat franzöösch Feernsehn kritiseert. He is
Kim Dae-jung (* 3. Dezember 1925 as Kin Daichū up de Insel Hauido, Sinan-gun, Provinz Zenra-nandō, dormalig Japaansch Kaiserriek, hüüdig Süüdkorea; † 18. August 2009 in Seoul, Süüdkorea) weer en süüdkoreaansch Politiker. För lang Tiet weer Kim de Führer vun de Opposition, 1998 hett he Kim Young-sam as Präsident vun de Republiek Korea (Süüdkorea) aflöst un bleev in dit Amt bit 2003. In dat Johr 2000 kreeg he den Freedensnobelpries. Kim Dae-jung wurr as Söhn vun en Buer up de Insel Hauido in de Provinz Zenra-nandō boren. Wiel dat dormals bitt o dat Enn‘ vun den Tweeten Weltkrieg as Kolonie to dat Japaansch Kaiserriek hörrn dee un Japaansch Natschonalspraak weer, wurr in disse Tiet de japaansch Utspraak vun de Hanja vun sien Naams Kin Daichū bruukt. De japaansch Version vun sien Naam Toyota Daichū (japaansch: 豊田大) muss he af laatstens 1940 annehmen. He harr söss Geschwister. Bit 1943 hett he de Hannelsschool in Mokupo besöcht un funn dornah en Anstellung bi en Schippfohrtslien. Nah de Nedderlaag vun Japan in‘ Tweeten Weltkrieg un de dorup folgen Unafhängigkeit vun de Koreaansch Halfinsel vun Japan hett Kim Dae-jung de Leiden vun de Firma övernommen un de to en Reederee utbaut. Bit 1955 weer
Walter Huston, eegentlich Walter Houghston (* 6. April 1884 in Toronto, Ontario; † 7. April 1950 in Hollywood, Los Angeles, Kalifornien), weer en kanaadsch Schauspeler, de as bedüüden Charakterdorsteller in' amerikaansch Film un Theater gull. De Vader vun den Speelbaas John Huston wunn 1949 den Oscar as best Nebendorsteller för sien Rull in Der Schatz der Sierra Madre. Walter Huston hett tonächst Ingenieurswetenschapen studeert, bevör he as Schauspeler Karriere maaken dee. All 1905 weer he en bekannt Naam in' Vaudeville un kreeg eerste Angebote, in New York uptotreeden. In dat sülvig Johr hett he de Journalistin Ruth Gore heiraadt. Nah de Gebort vun sien Söhn John Huston 1906 hett he vörövergahnd as Kraftwerksingenieur arbeit. 1909 kehr he torüch in't Vaudeville un weer gau ok weer en spoodriek Entertainer. 1924 harr he mit dat Mr. Pitt endlich sien Dörbröök as dramatisch Schauspeler. Kört dorup wurr he för sien sensatschonelle Dorstellen in Desire Under the Elms vun Eugene O’Neill fiert. Up den Hööchtpunkt vun sien Broadway-Karriere hett he sück 1929 den Exodus gen Westen anslooten, indem he in Hollywood sien Glück söch. Upträen in Gentlemen of the Press neben Kay Francis un as Abraham Lincoln in de Adaptschoon von D. W. Griffith
Minna Ziel (* 8. Juni 1827 in Rostock; † 4. Dezember 1871 ok dor; vullständig Naam: Wilhelmine Auguste Marie Ziel) weer en düütsch Bildnis- un Genremalerin. Minna Ziel weer de Dochter vun den Bookholler Christoph Ernst Johann Ziel (1788–1854) un de sien Fru Franzisca Henriette, geb. Koeve (1803–1873). Se weer en Schölerin vun Karl Ferdinand Sohn in Düsseldörf. Minna Ziel weer aber in hör Heimatstadt tätig. En vun hör Schölerinnen weer Elisabeth Strempel. Dat Kulturhistorisch Museum Rostock un dat Heimatmuseum Warnemünde hemm eenige vun hör Warken, de in den Stil vun de Düsseldörper Malerschool utführt wurrn sünd, in hör Bestand. List vun Maler vun de Düsseldörper Malerschool Ziel, Minna. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 36: Wilhelmy–Zyzywi. E. A. Seemann, Leipzig 1947, S. 492. Jochen Schmidt-Liebich: Lexikon der Künstlerinnen 1700–1900: Deutschland, Österreich, Schweiz. Saur, München 2005, ISBN 3-598-11694-2, S. 525 Grete Grewolls: Wer war wer in Mecklenburg und Vorpommern. Das Personenlexikon. Hinstorff Verlag, Rostock 2011, ISBN 978-3-356-01301-6, S. 11174. Genealogie to Minna Ziel in dat Portal genealogy.net Literatur över Minna Ziel in de Landesbibliographie MV
Barry Clark Barish (* 27. Januar 1936 in Omaha, Nebraska) is en US-amerikaansch Physiker. 2017 wurr hüm gemeensam mit Rainer Weiss un Kip Stephen Thorne de Nobelpries för Physik för entscheeden Bidrääg to den LIGO-Detektor un de Opdecken vun Gravitatschonswellen tospraaken. Barish hett de School in Los Angeles besöcht un studeer Physik an de University of California, Berkeley, mit den Bachelor-Afsluss 1957 un de Dokterarbeit in experimenteller Hoochenergiephysik 1962. Af 1962 weer he an dat Caltech, wo he 1966 Assistant Professor, 1969 Associate Professor un 1972 Perfesser wurr. 1991 wurr he Maxine and Ronald Linde Professor. 2005 wurr he Professor Emeritus. In de 1970er Johren weer he an dat Fermilab an Hoochenergie-Neutrino-Experimenten bedeeligt, de to de eerst Experimenten hörrn deen, bi de neutrale swaak Strööms vun de elektroswaak Wesselwirken nahwiest wurrn. In de 1980er Johren broch he Ünnergrundexperimente to de Söök nah magnetisch Monopolen un anner hypothetischen Deelken (ümsett an Laboratori Nazionali del Gran Sasso in Italien) up den Weg un weer dormit an de Front vun de Astrodeelkennphysik. 1994 wurr he Principal Investigator bi LIGO un 1997 bit 2005 weer he de sien Direkter. He hett dat Experiment vun de Finanzeeren över de Konstruktschoon vun de Laser-Interferometer bit to
Jacques Dubochet (* 8. Juni 1942 in Aigle VD) is en Swiezer Biophysiker. Hüm wurr 2017 de Nobelpries för Chemie tospraaken. He hett dat Verfohren to Kryo-Elektronenmikroskopie entwickelt un an de Universität Lausanne lehrt. 1962 legg Dubochet de Matura af. 1967 kreeg he en Afsluss as Physikingenieur an de École polytechnique de l’Université de Lausanne (EPUL) un 1969 hett he sien Afsluss in Molekularbiologie an de Universität Genf maakt. In de Folg fung he an mit dat Elektronenmikroskop de DNA uttoforschen, wat in de Folg to sien Hööftforschungsthema wurr. 1987 wurr he Universitätsperfesser an de Universität Lausanne an de Afdeelen för Ultrastrukturanalyse. 2007 wurr he emeriteert. He deelt sück den Nobelpries för Chemie 2017 mit Joachim Frank un Richard Henderson. Sien Oorgrootvader Jacques-Julien Dubochet weer Herutgever vun dat Blatt L’Illustration. He is verheiraadt un hett twee Kinner. Levensloop up de Sieden Universität Lausanne Infos to Jacques Dubochet up de Sieden vun de Universität Kopenhagen Chemie-Nobelpries up NZZ.ch European Molecular Biology Laboratory: [1] Members' Directory (engelsch), afropen an‘ 4. Oktober 2017 Levensloop up de Sieden vun de Universität Lausanne Normdaten: GND: 1089123469 (OGND, AKS) | LCCN: nb98062355 | VIAF: 76484950 | Wikipedia-Personensöök
Jeffrey Connor Hall (* 3. Mai 1945 in Brooklyn, New York City) is en US-amerikaansch Genetiker un Chronobioloog as ok emeriteert Perfesser vun de Brandeis University in Waltham, Massachusetts un de University of Maine bi Bangor, Maine. 2017 wurr hüm gemeensam mit Michael Morris Rosbash und Michael Warren Young de Nobelpries för Physiologie oder Medizin tospraaken. Hall is as Söhn vun en Journalisten in de Umgegend vun Washington, D.C. in Maryland upwussen. Af 1963 studeer he, tonächst an Amherst College in Amherst, denn an de University of Washington in Seattle, Washington, wo he 1969 en Bachelor un 1971 sien Doktertitel Ph.D. in Genetik kreeg. As Postdoktorand hett he bi Seymour Benzer an dat California Institute of Technology (Caltech) in Pasadena, Kalifornien arbeit. Hall hörr van 1974 (Assistant Professor) bit 2008 to’n Lehrkörper vun de Brandeis University in Waltham, Massachusetts. Van 2007 bit to sien Ruhestand 2009 hull he noch en Positschoon as Perfesser för Biologie an de University of Maine bi Bangor, Maine. Hall hett sück buterdem up akademisch Niveau mit de Geschichte vun den Amerikaanschen Börgerkriegs utnannersett, insbesünnere mit de Slacht vun Gettysburg. Hall gellt as Pionier vun de Verhollensgenetik un hör neurobiologischen Grundlagen bi de Fruchtfleeg (Drosophila melanogaster).
De Internatschonale Kampagne to dat Afschaffen vun Atomwappen (ICAN - International Campaign to Abolish Nuclear Weapons) is en global Kampagne för dat Afschaffen vun all Atomwappen dör en binnen internatschonalen Verdrag – en Atomwappenkonventschoon. 2016 un 2017 weer de Swoorpunkt de Insatz för un de Mitarbeit an den UN-Verhandlungen för en Atomwappenverbotsverdrag as ersten Träe. ICAN wurr 2007 bi de Konferenz vun den Atomwappensparrverdrag in Wien vun de IPPNW – Internatschonale Dokters för dat Verhüüden vun den Atomkrieg un anner Organisatschonen in‘t Leven ropen un in twalf Länner start. 2011 harr de Kampagne 200 Liddmaatsorganisatschonen in 60 Länner, 2017 sünd dat 468 Organisationen in 101 Länner. Generalsekretärin is Beatrice Fihn ut Sweden. ICAN will de global Apenlichkeit de Gefohr vun de 27.000 ut den Koolen Krieg verbleeven Atomwappen dorstellen, in’t Bewusstween ropen, dat Afschaffen in de apenlich Diskussion bringen un Druck up Regeeren utööven. To de wiedere Teelen vun de Kampagne hörrt de Vernetten vun Organisatschonen, de weltwiet för dat Afschaffen vun Atomwappen arbeiten. ICAN arbeit dorup hen, en mögelk breet Basis vun Partnern uptobauen, vun Gewerkschapen över religiöös un humanitäär Institutschonen bit he nto Umweltschuulorganisatschonen. To de prominent Ünnerstütter vun de Kampagne hörrn de Dalai Lama, de ehmalge Generalsekretär